Reel Cleer CRM-II 90 minute Blank Audio Cassette Tape -Reel to Reel NEW 90min | eBay
29 Sep, 2018, 12:46:19 AEST
Details about Reel Cleer CRM-II 90 minute Blank Audio Cassette Tape -Reel to Reel NEW 90min
Time left: 15d 05h (04 Nov, 2018 02:20:58 AEDST)
Otari Vintage Reel-to-Reel Tape Recorders,
Tape Vintage Reel-to-Reel Tape Recorders, ‘N GROOT VOORBEELD OF ‘N GROOT ERFLATING – NG Gemeente Garsfontein
Bemoediging, Inspirasie, Stroom Gedagtes
Pred 5:14: “ Self gaan hy kaal uit die wêreld uit soos hy daarin gekom het. Hy kan niks met hom saamneem vir al sy inspanning nie.”
Het jy al ooit gewonder, na die dood van ‘n ryk persoon: hoeveel het hy of sy aan hul familie agtergelaat. Soms lees ons van sulke erflatings in die koerante. Kan ek vir jou ‘n geheim vertel? Hulle het dit álles agtergelaat!
As ek geen krediet gaan ontvang in die hemel vir al die skatte wat ek hier op die aarde bymekaar gemaak het nie, wat is dan die doel om dit alles so te versamel hier op die aarde?
Sommige oordeel dat hulle al hul rykdomme aan hul kinders sal agterlaat. Meeste mense doen dit ook so. Dit help om ons kinders ‘n goeie hupstoot in die lewe te gee. Baie kinders het groot waardering daarvoor en tree op verantwoordelike wyse op met daardie erflating. Studies het egter ook aangetoon dat , in meeste van gevalle het groot oorgeërfde rykdomme groter skade as goed gedoen aan die volgende generasie. Inc tydskrif het ‘n paar jaar gelede ‘n artikel gepubliseer rondom die vraag of ouers al hul geld moet oorplaas na die volgende generasie. Hulle het kinders van entrepreneurs ondervra. Meeste van hulle het geantwoord dat hulle dit sou verkies dat hul ouers aan hulle eerder die kennis van hoe om geld te bekom, moes agterlaat, as die geld. Hulle wou, met ander woorde, nie die resultate van hul ouers se arbeid gehad het nie, maar die voorbeeld van hul arbeid. Hulle het verstaan dat mens nie kan waardeer waarvoor jy nie gewerk het nie. Oorgeërfde rykdom het ‘n geneigdheid om onverantwoordelikheid te kweek. Kyk maar hoe reageer mense wat groot bedrae geld gewen het. Meeste kan dit glad nie hanteer nie want hulle het nie daarvoor gewerk nie.
Koning Salomo het groot rykdomme aan sy kinders nagelaat. Hy staan nogal uit as ‘n man in die geskiedenis wat baie rykdomme versamel het. Hy het alles aan sy seun nagelaat – sy rykdomme, sy heerskappy, sy koningskap, sy mag. Dit het egter sy seun se lewe geruïneer. Rehabeam was ‘n morele mislukking wat nie dit kon bestuur waarvoor hy nie gewerk het nie. Dit laat mens nogal dink!
Dis nie ‘n sonde om geld te maak nie. Die vraag is egter, wat gaan ek met dit alles maak? Hoe gaan ek dit bestuur en wat gebeur daarmee nadat ek nie meer daar is nie. Hierdie is kritiese vrae vir ons. Dit blyk nie goed te wees om rykdomme op te gaar om dit aan ander gee wat dit nie sal kan hanteer nie. Leer eerder om jou geld nou met wysheid en oorleg te bestuur. Fokus daarop om die geld wat jy het (of dit baie of min is), aan te wend om mense in die hemel te kry! Laat vir jou nageslag ‘n voorbeeld na van vrygewigheid. So sal jy ‘n ewige belegging maak wat vir altyd van waarde sal wees.
ErflatingKinders van die HereNG GarsfonteinNG KerkSkatte in hemel